Na temelju članaka 26. i 27. Zakona o radu („Narodne novine“ broj 93/14, 127/17, 98/19, 151/22, 64/23) te članka 168. Statuta Osnovne škole „August Harambašić“ Donji Miholjac, Školski odbor Osnovne škole „August Harambašić“ Donji Miholjac, nakon prethodnog savjetovanja sa sindikalnim povjerenikom s pravima i obvezama Radničkog vijeća, na sjednici održanoj 13. svibnja 2024. donio je

**PRAVILNIK O IZMJENAMA I DOPUNAMA**

**PRAVILNIKA O RADU**

**Članak 1.**

U Pravilniku o radu (KLASA: 011-03/23-02/2, URBROJ:2115-6-23) od 21. lipnja 2023., članak 3. mijenja se i glasi:

„Odredbe ovoga Pravilnika ne primjenjuju se kada je ugovorom o radu, kolektivnim ugovorom: temeljnim za javne službe i granskim za osnovnoškolske ustanove

(u daljnjem tekstu: Kolektivni ugovori) ili drugim propisom neko pravo radnika iz radnog odnosa određeno povoljnije od prava iz ovoga Pravilnika, osim ako zakonom nije drukčije propisano.“

**Članak 2.**

U članku 5. dodaje se novi stavak 4. koji glasi:

„(4) Nazivi radnih mjesta u člancima 8.- 10. ovoga Pravilnika određeni su u skladu s uredbom kojom su propisani nazivi radnih mjesta, uvjeti za raspored i koeficijenti za obračun plaće u javnim službama.“

**Članak 3.**

Ispred članka 8. mijenja se naslov i glasi: „**Tajnik školske ustanove 1“**

Članak 8. mijenja se i glasi:

„Tajnik školske ustanove 1 obavlja poslove tajnika školske ustanove, a navedene poslove može obavljati osoba koja ima završen :

a) sveučilišni integrirani prijediplomski i diplomski studij pravne struke ili stručni diplomski studij javne uprave,

b) stručni prijediplomski studij upravne struke, ako se na natječaj ne javi osoba iz točke a) ovoga stavka.“

**Članak 4.**

Ispred članka 9. mijenja se naslov i glasi: „**Voditelj računovodstva u školi 1“**

Članak 9. mijenja se i glasi:

„Voditelj računovodstva u školi 1 obavlja poslove voditelja računovodstva.

Uvjeti za obavljanje poslova voditelja računovodstva iz stavka 1. ovoga članka su:

1. završen  sveučilišni diplomski studij ekonomije odnosno sveučilišni integrirani prijediplomski i diplomski studij ekonomije odnosno stručni diplomski studij ekonomije,
2. sveučilišni prijediplomski studij ekonomije ili stručni prijediplomski studij ekonomije odnosno viša ili visoka stručna sprema ekonomske struke stečena prema ranijim propisima, ako se na natječaj ne javi osoba iz točke a) ovoga stavka

i godina dana radnog iskustva na poslovima proračunskog računovodstva“.

**Članak 5.**

Naslovi iznad članka10. mijenja se i glasi:

**“Stručni radnik na tehničkom održavanju, Radnik III. vrste, Kuhar-slastičar, Čistač/spremač”**

U članku 10. stavci 1., 4., 5. i 6. mijenjaju se i glase:

„(1) Uvjet za stručnog radnika na tehničkom održavanju i Radnika III. vrste koji obavlja poslove domara odnosno školskog majstoraje završena srednja škola tehničke struke (strojarstvo) te zdravstvena sposobnost za obavljanje poslova s posebnim uvjetima rada, osnovna znanja i vještine obavljanja građevinskih poslova, vodoinstalaterskih poslova, staklarskih poslova, bravarskih poslova i slično, a koja će se utvrditi praktičnom provjerom zadataka u postupku zapošljavanja.

(4) Osoba iz stavka 1. ovoga članka koja obavlja i poslove rukovanja centralnim grijanjem mora imati i položen stručni ispit za rukovatelja centralnog grijanja prema Pravilniku o poslovima upravljanja i rukovanja energetskim postrojenjima i uređajima.

(5) Uvjet za radno mjesto kuhara–slastičara 2 koji obavlja poslove kuhara je završena srednja škola - program kuhar odnosno KV kuhar i završen tečaj higijenskog minimuma.

(6) Uvjet za radno mjesto čistača/spremača je završena osnovna škola.“

**Članak 6.**

U članku 14. stavku 1. podstavak 4. mijenja se i glasi:

* „na zahtjev radnika zaposlenog u drugoj školskoj ustanovi na neodređeno vrijeme, premještajem u Školu, na temelju sporazuma ravnatelja školskih ustanova“

U članku 14. stavku 1. dodaju se novi podstavci 6. i 7. koji glase:

* „s osobom koja je tijekom studija bila korisnik državne stipendije Ministarstva znanosti i obrazovanja (dalje: MZO) za STEM nastavničke studije i koja je, sukladno uvjetima stipendiranja, preuzela obvezu rada u školskoj ustanovi. Škola će od MZO zatražiti popise i kontakte korisnika državne stipendije MZO za STEM područja, a na temelju dostavljenih podataka Škola će uputiti službeni poziv osobi za zasnivanje radnog odnosa“
* „na poslovima učiteljana određeno vrijeme do godinu dana s osobom u mirovini koja ispunjava uvjete natječaja, s mogućnošću produljenja ugovora na određeno vrijeme za dodatnih godinu dana, ali ne dulje od 67. godine života ako se na natječaj ne javi osoba koja ispunjava uvjete za učitelja iz članka 105. Zakona o odgoju i obrazovanju u osnovnoj i srednjoj školi.“

**Članak 7.**

U članku 26. stavku 3. dodaje se podstavak 4. koji glasi:

„na poslovima učitelja na određeno vrijeme do godinu dana s osobom u mirovini koja ispunjava uvjete natječaja, s mogućnošću produljenja ugovora na određeno vrijeme za dodatnih godinu dana, ali ne dulje od 67. godine života ako se na natječaj ne javi osoba koja ispunjava uvjete za učiteljaiz članka 105. Zakona o odgoju i obrazovanju u osnovnoj i srednjoj školi.“

**Članak 8.**

U članku 59. stavku 1. riječi: „jedan dan“ zamjenjuju se riječima: “tri dana“.

**Članak 9.**

U članku 65. stavku 2. ispred riječi: “rodilja“ dodaje se riječ: „trudnica“.

**Članak 10.**

U članku 74. stavak 1. mijenja se i glasi:

„(1) Pravo radnika na plaću i naknadu plaće, pravo na otpremninu, jubilarnu nagradu, naknadu troškova prijevoza za dolazak na posao i povratak s posla, pravo na pomoć, dnevnice za službena putovanja, regres za korištenje godišnjeg odmora te ostala materijalna prava utvrđuju se i isplaćuju u skladu sa zakonskim odredbama te odredbama Kolektivnih ugovora.“

**Članak 11.**

Ispred članka 90. mijenja se naslov i glasi: „**7.** **Udaljavanje radnika od obavljanja poslova i privremeno udaljavanje“**

Članak 90. mijenja se i glasi:

„(1) Ako Škola zaprimi dokaz da je protiv osobe u radnom odnosu u školskoj ustanovi pokrenut i vodi se kazneni postupak za neko od kaznenih djela iz stavaka 1. i 2. članka 106. Zakona o odgoju i obrazovanju u osnovnoj i srednjoj školi udaljit će osobu od obavljanja poslova do obustave kaznenog postupka, odnosno najduže do pravomoćnosti sudske presude, uz pravo na naknadu plaće u visini dvije trećine prosječne mjesečne plaće koju je osoba ostvarila u tri mjeseca prije udaljenja od obavljanja poslova.

(2) Ako Škola sazna da je protiv osobe u radnom odnosu u školskoj ustanovi podnesena kaznena prijava za neko od kaznenih djela spolnog zlostavljanja i iskorištavanja djeteta, ravnatelj je istu dužan privremeno udaljiti od obavljanja poslova, uz pravo na naknadu plaće u visini pune mjesečne plaće koju je osoba ostvarila u tri mjeseca prije udaljenja od obavljanja poslova, do zaprimanja dokaza da je protiv osobe pokrenut kazneni postupak ili odbačena kaznena prijava.“

**Članak 12.**

Naslov iznad članka 104. mijenja se i glasi:

**„ XI. PRAVO RADNIKA UPUĆENIH NA RAD U EUROPSKE ŠKOLE I NEPLAĆENI DOPUST“**

Članak 104. mijenja se i glasi:

„(1) Odgojno-obrazovni radnik koji prije upućivanja na rad u europske škole ima u Školi zasnovan radni odnos na puno neodređeno vrijeme, ima pravo povratka na rad, na poslove koje je obavljao prije upućivanja, bez provedbe javnog natječaja, sukladno sporazumu između radnika i Škole.

(2) Odgojno-obrazovni radnik izabran za rad u hrvatskoj nastavi u inozemstvu ili osoba koja je izabrana za lektora hrvatskog jezika i književnosti na visokoškolskoj ustanovi u inozemstvu, a koja prije upućivanja ima zasnovan radni odnos u Školi na neodređeno vrijeme, ima pravo povratka na rad, na poslove koje je obavljala prije upućivanja, bez provedbe javnog natječaja, sukladno sporazumu između radnika i Škole.

(3) Radnik iz stavaka 1. i 2. ovoga članka ima se pravo vratiti na rad u Školu ako o svojoj namjeri povratka obavijesti Školu najkasnije u roku od sedam dana od dana prestanka trajanja izbora iz stavaka 1. i 2. ovoga članka.

(4) Ako radnik iskoristi pravo iz stavaka 1. i 2. ovoga članka, ima pravo povratka na poslove na kojima je prethodno radio u roku od sedam dana od dana dostave obavijesti iz stavka 3. ovoga članka.“

Članak 105. mijenja se i glasi:

„(1) U slučajevima iz članka 104. stavaka 1. i 2. ovoga Pravilnika kao i u drugim slučajevima u skladu s posebnim propisom ravnatelj Škole dužan je odobriti neplaćeni dopust i povratak na ugovorene poslove koje je radnik obavljao na neodređeno vrijeme.

(2) Za vrijeme neplaćenog dopusta prema stavku 1. ovoga članka prava i obveze iz radnog odnosa ili u vezi s radnim odnosom miruju.

(3) Ako se radnik ne vrati na rad u skladu s odlukom o neplaćenom dopustu ravnatelj Škole treba otkazati ugovor o radu izvanrednim otkazom ugovora o radu uz prethodni postupak propisan Zakonom o radu.”

**Članak 13.**

Ovaj Pravilnik o izmjenama i dopunama Pravilnika o radu stupa na snagu istekom osmoga (8.) dana od dana objave na oglasnoj ploči Škole.

Predsjednik Školskog odbora

Mladen Loina

KLASA: 011-03/24-02/1

URBROJ: 2115-6-24

Donji Miholjac, 13. svibnja 2024.

Ovaj Pravilnik o izmjenama i dopunama Pravilnika o radu objavljen je na oglasnoj ploči Škole dana 13. svibnja 2024. godine te je stupio na snagu dana 21. svibnja 2024.

Ravnatelj

Vedran Aladić

|  |
| --- |
| OSNOVNA ŠKOLA „AUGUST HARAMBAŠIĆ“  DONJI MIHOLJAC  Prilaz stadionu 1 a  Tel. 031/631-373  OIB: 33940620446  e-mail: dmiholjac@os-aharambasica-donjimiholjac.skole.hr  <http://www.os-aharambasica-donjimiholjac.skole.hr/>  KLASA: 011-05/24-01/1  URBROJ: 2115-6-24  Donji Miholjac, 13. svibnja 2024.  Sukladno člancima 3. i 4. Pravilnika o načinu objave Pravilnika o radu (“Narodne novine” broj 146/14), ravnateljOsnovne škole “August Harambašić” Donji Miholjac,donosi **ODLUKU** **o objavi Pravilnika o izmjenama i dopunama**  **Pravilnika** **o radu**   1. Školski odbor Osnovne škole „August Harambašić“ Donji Miholjac donio je Pravilnik o izmjenama i dopunama Pravilnika o radu na sjednici održanoj dana 13. svibnja 2024. 2. Pravilnik o izmjenama i dopunama Pravilnika radu biti će objavljen na oglasnoj ploči dana 13. svibnja 2024., a stupa na snagu istekom osmog (8.) dana od dana objave. 3. Nakon stupanja na snagu, istoga dana Pravilnik o izmjenama i dopunama Pravilnika o radu biti će objavljen na mrežnim stranicama Osnovne škole „August Harambašić“ Donji Miholjac. 4. Na zahtjev radnika i o trošku radnika ravnatelj je dužan radniku omogućiti izradu preslike Pravilnika o izmjenama i dopunama Pravilnika o radu. 5. Ova Odluka objavljuje se na oglasnoj ploči u zbornici Osnovne škole „August Harambašić“ Donji Miholjac.   Ravnatelj:  Vedran Aladić |